Iamuna
Iamūna (Hindice यमुना, yamunā, sed et जमुना, jamuna, dzhamuna) est flumen maximum in India. In Himalais, in glaciario Iamunotri iugi Zaskar incipit, per iuga humiliora ad meridiem vertens transit et in planitiem egreditur. Per civitates Indiae Uttarakhandam, Uttaram Pradeśam et Hariyāṇām fluit et 1365 chm longitudinis est. Dellium Indiae caput et Agra urbs vetus ad Iamunam siti sunt et Taj Mahal in ripa eius stat. In urbe Allahabado in Gangem effunditur. Eodem loco et flumen fabulosum Sarasvati cum Gange et Iamuna confluxisse dicitur. Brahmaputrae deverticulum magnum in Iamunam influit.